Държавен вестник, бр. 93, 2012 г., стр. 15

БРОЙ  93	
Д Ъ Р Ж А В Е Н  В Е С Т Н И К 	
СТР.  15  
Чл. 9. (1) Вегетативните семепроизвод­
ствени градини се създават съобразно из­
искванията, посочени в приложение № 7 и 
в съответствие с минималните изисквания 
съгласно приложение № 4.
(2) В зависимост от степента на генетична 
подобреност на добиваните семена и нивото 
на генетичните проучвания на включените в 
тях клонове вегетативните градини са:
1. от първо стъпало – създават се с гене­
тично непроверени клонове, като от тях се 
добиват семена от категорията „окачествен“;
2. от второ стъпало – създават се с генетич­
но проверени и изпитани клонове, като от тях 
се добиват семена от категорията „изпитан“.
(3) Генетичната проверка и изпитване на 
клоновете включва:
1. установяване на тяхната обща и специ­
фична комбинативна способност;
2. анализ и оценка на потомства от сво­
бодно и контролирано кръстосване;
3. изоензимен анализ и установяване на 
степента на хетерозиготност;
4. проучване на генеративната способност, 
растежния и фенологичен ритъм.
(4) Вегетативните семепроизводствени 
градини от „второ стъпало“ се изграждат с 
присадки или автовегетативни фиданки от 
25 – 30 броя генетично проверени клона.
(5) Семепроизводствена градина от „първо 
стъпало“ може да бъде превърната в градина 
от „второ стъпало“ след извършване на ге­
нетичната проверка и изпитване по ал. 3 и 
отстраняване на нежеланите клонове.
Чл. 10. (1) Генеративна семепроизводствена 
градина се създава със селекционирани фидан­
ки от потомствата на не по-малко от 20 броя 
родители на фамилии, а за рядко срещащи 
се видове – не по-малко от 5 броя. Брането 
на шишарки и плодове, добивът на семена 
и производството на фиданки се извършват 
диференцирано по фамилии.
(2) Мястото за създаване на генеративна 
семепроизводствена градина се определя 
съобразно изискванията, посочени в прило­
жение № 7.
(3) Схемата за разположението на фидан­
ките се изготвя така, че фиданките от една 
фамилия да бъдат максимално отдалечени една 
от друга, за да се избегне близкородствено 
кръстосване, като се спазват изискванията, 
посочени в приложение № 7, т. 6.
(4) Фиданките се залесяват в триъгълник по 
три броя на разстояние 50 см една от друга или 
по друга схема, определена от съответната ГСС.
Чл. 11. Отглеждането на генеративните и 
вегетативните градини се провежда съгласно 
изискванията на приложение № 7, т. 7.
Чл. 12. Клоновете се отбират за:
1. добив на репродуктивни материали по 
вегетативен път от категорията „окачествен“ 
и „изпитан“;
2. запазване и размножаване по вегетативен 
път на индивиди с ценни стопански качества.
Чл. 13. (1) Маточниците са специализирани 
участъци от клонове (растения майки) за до­
бив на репродуктивни материали от категория 
„окачествен“ и „изпитан“.
(2) Маточниците по ал. 1 са:
1. едногодишни;
2. многогодишни – за 2 – 15 години.
(3) Маточници за добив на резници от 
селекционирани сортове, клонове и култи­
вари се създават за тополи, върби, платани, 
горскоплодни – обикновен орех, лески, бадем 
и обикновен кестен, и декоративни видове.
(4) При създаване и използване на маточ­
ници от тополи, върби и платани се спазват 
изискванията на приложение № 8.
(5) Маточници за добив на коренови резници 
се създават за бяла и сива топола, трепетлика, 
брястове и бяла акация.
(6) Сортовите маточници за добив на ка­
леми за присаждане се създават за горско­
плодни видове – обикновен орех, лески, бадем 
и обикновен кестен, със срок на използване 
до 20 години.
(7) Създаването на нов маточник, въвежда­
нето на нови клонове, сортове и култивари във 
вече създадени маточници, както и тяхното 
закриване се извършва с писменото разре­
шение на изпълнителния директор на ИАГ 
или оправомощено от него длъжностно лице.
(8) Ежегодно през септември собствениците 
извършват инвентаризация на маточниците, 
като резултатите се отразяват в преброителна 
ведомост (приложение № 9) и обобщителен 
протокол (приложение № 10). Преброителната 
ведомост и обобщителният протокол се из­
пращат в срок до 30 септември в съответната 
ГСС. Обобщените данни от протоколите (при­
ложение № 10) се публикуват до 10 октомври 
на интернет страниците на ГСС.
Чл. 14. Клонова колекция се създава за:
1. добив на репродуктивни материали по 
вегетативен път от категорията „окачествен“ 
и „изпитан“;
2. запазване на ценния генетичен фонд по 
метода „еx situ“.
Чл. 15. Родители на фамилия се отбират за:
1. добив на репродуктивни материали по 
вегетативен път от категорията „окачествен“ 
и „изпитан“;
2. създаване на вегетативни и генеративни 
семепроизводствени градини;
3. запазване на ценния генетичен фонд по 
метода „in situ“.
Раздел II
Одобряване, регистрация и отмяна на базови 
източници
Чл. 16. (1) Производството на горски ре­
продуктивни материали от дървесни видове 
и техните изкуствени хибриди, включени